Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: szóló 1957. évi IV. törvénynek (a továbbiakban: Áe tv.) a
Paragraph Index: 377

(1) bekezdésében deklarált jogállamiságból fakadó jogbiztonság alkotmányos elvét is. Alakszerű közigazgatási határozat hiányában a szülő törvényességi kérelme tárgyában „hozott döntéssel” szemben nem élhetett a KÖtv. 83. §-ának (7) bekezdésében biztosított bírósági felülvizsgálat lehetőségével. A jogorvoslat kizárása sérti az Alkotmány 57. §-ának (5) bekezdésében rögzített jogorvoslati jogosultság alkotmányos jogát. Az országgyűlési biztos általános helyettese megállapította, hogy a panaszos és a Polgármesteri Hivatal által megküldött dokumentumok ellentmondanak egymásnak. A jegyző által lefolytatott vizsgálat megállapítása szerint is a vizsgabizottság működését illetően ellentmondásosak a hallgatók, az oktatási intézmény igazgatója, a tanárok és a panaszos a nyilatkozatai. Az országgyűlési biztosnak nincs módja és lehetősége bizonyítási eszközöket beszerezni, a jelen esethez hasonló kérdésre vonatkozóan. Ennek megfelelően az ügyben tartalmilag azokra a bizonyítékokra kellett hagyatkoznia, amelyeket a felek benyújtottak. A formai és tartalmi vizsgálat így további alkotmányos visszásság megállapítását nem tette lehetővé. A bizonyított, hivatali mulasztásban megnyilvánuló alkotmányos visszásság orvoslása érdekében az országgyűlési biztos általános helyettese ajánlással élt, amelyben felkérte az önkormányzat jegyzőjét, hogy a szülő által előterjesztett törvényességi kérelemről az irányadó jogszabályok rendelkezéseinek megfelelően, alakszerű határozatban döntsön. Az ajánlásra adandó válaszra nyitva álló határidő még nem telt el. OBH 7562/1996. A panaszos az országgyűlési biztoshoz intézett beadványában azt sérelmezte, hogy a Matáv Rt. a belépési díj ismételt megfizetésére szólította fel édesapját. Az országgyűlési biztos a jogbiztonság sérelmének gyanúja miatt indított vizsgálatot, melynek során megkereste az Óbuda Távközlési Centrum vezetőjét, aki tájékoztatta, hogy a panaszt kivizsgálta, és megállapította, hogy a belépési díjat a panaszos édesapjának nem kell megfizetnie. Közölte továbbá, hogy tájékoztató levelével egyidejűleg törölte a belépési díjról szóló számlát. A hatályos jogszabályok alapján, ha a belépési díjat már megfizették, nem lehet újra követelni. Az országgyűlési biztos megállapította, hogy panaszos édesapja a belépési díjat már megfizette, ezért az rt. indokolatlanul szólította fel az ismételt fizetésre, megsértve ezzel a jogállamiságból fakadó jogbiztonság alkotmányos elvét. Az országgyűlési biztos felkérte az rt. elnök-vezérigazgatóját, hogy a konkrét ügyben a mulasztásért felelősökkel szemben folytasson le fegyelmi eljárást. Az rt. elnök-vezérigazgatója az ajánlásra adott válaszában a vizsgálati jelentés tartalmával egyetértett, az ajánlásra azonban nem reagált, ezért az országgyűlési biztos fenntartotta ajánlását. A fenntartott ajánlásra az rt. elnök-vezérigazgatója arról tájékoztatta az országgyűlési biztost, hogy utasította az Óbuda Távközlési Centrumot a felelősségre vonatkozó vizsgálat lefolytatására. A mulasztásért felelős személlyel szemben nem lehetett fegyelmi eljárást folytatni, mert a vizsgálat előtt önként távozott a Matávtól. OBH 7590/1996. A panaszos az önkormányzatnak azt az intézkedését kifogásolta, hogy a bérlakások cseréjének jóváhagyásakor mindkét cserepartnernek óvadék fizetési kötelezettséget írt elő. 1999/18/II. szám Az országgyűlési biztos általános helyettese a jogbiztonság sérelmének lehetősége miatt folytatott vizsgálatot. A panaszos, aki önkormányzati bérlakás bérlője, 1 szobás lakását ugyanabban az épületben egy nagyobb, 2 szobásra kívánta cserélni. A partner nyugdíjas házaspár a cserét a lakás kisebb rezsije miatt kívánta megkötni. Az önkormányzat a csereszerződést jóváhagyta, de azzal a kikötéssel, hogy az új lakásra a bérleti szerződést csak akkor köthetik meg, ha a nagyobb lakásra 83 000 Ft, míg a kisebbre 23 000 Ft óvadékot befizetnek.

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes